Modern Family-ster se ma op stel gehaat | Nuus24
Modern Family-ster se ma op stel gehaat
Los Angeles – Ariel Winter se vervaardigers by Modern Family wou glo haar ma van die stel van die reeks af verban.Die 14-jarige aktrise, wat tydelik in haar suster, Shanelle Gray, se sorg geplaas is nadat haar ma haar glo fisiek en emosioneel mishandel het, was glo permanent in ‘n aaklige bui op die stel omdat haar ma haar lewe hel gemaak het.‘n Bron het aan die TMZ -webtuiste gesê dat Winter se mede-kollegas haar ma, Chrystal Workman, glo gehaat het omdat sy druk op haar dogter geplaas het.Die bron beweer ook dat Workman haar dogter aanhoudend beledig het oor haar fisieke voorkoms en het glo gesê dat Winter lelik is en dat haar ore te groot is.Workman wou glo ook gehad het dat haar dogter meer geld moet verdien sodat sy vir hul huis kan betaal.Winter verdien glo $70 000 (sowat R617 000) per episode vir Modern Family.“Ek is regtig bly vir Ariel dat sy uit daai aaklige vrou se sorg gekom het,” het die bron gesê.Workman ontken die aantygings en beweer dat Winter kwaad is vir haar omdat sy haar belet het om met haar 18-jarige kêrel seks te hê.– Volg Nuus24 op Twitter Lees meer oor: ariel winter | bekendes VOLGENDE OP NUUS24X